Een dood, nog een kritiek ná transitorooftog | Maroela Media
Die misdaadtoneel. Foto: Twitter via @Abramjee
Kapt. Ndivhuwo Mulamu, woordvoerder van die Valke, het gesê die rooftog het op M57 gebeur.
"Die transitovoertuig was in die rigting van Kempton Park op pad toe aanvallers vanuit 'n wit Toyota Hilux op die geldwa losgebrand het. Die aanvallers het die transitovoertuig tot stilstand gedwing en die bestuurder en sy bemanning gedwing om uit die voertuig te klim. Hulle het daarna die transitovoertuig oopgeblaas," het Mulamu gesê.
Die aanvallers het met 'n onbevestigde bedrag geld gevlug.
"Dit het toe aan die lig gekom dat daar tydens die skietery op die geldwa twee lede van die publiek gewond is. Hulle is na 'n hospitaal gehaas, maar een van hulle is by die aankoms by die hospitaal dood. Die ander persoon is in 'n kritieke toestand."
Mulamu het gesê dit is nie tans duidelik of die mense wat geskiet is voetgangers of motoriste was nie. Die veiligheidswagte is ongedeerd.
Niemand is nog in verband met die voorval in hegtenis geneem nie en daar word ook tans ondersoek hoeveel aanvallers by die rooftog betrokke was. Volgens Mulamu werk die Valke ten nouste saam met die misdaadintelligensie-eenheid om die aanvallers vas te trek.
Minister Cele het goeie sukses.
Hoekom word geld nie in ongemerkte voertuie vervoer nie?? Dis baie meer maklik en ongesiens . Ek sal n gewone privaat motor gebruik gebruik en die kattebak vol geld laai en dan dit begelei met ook ongemerkte voertuie wat bystand doen
wat maak al die wagte in daardie voertuie met hulle wapens. dit lyk vir na n samewerking tussen die klomp.
Dis mos 'n maklike manier om geld te maak. As die klomp kop en een mis is, is dit mos maklik. Hoekom stel hulle nie 'n trap met gewapende opgeleide mense binne in die voertuig waar die geld veronderstel is om te wees nie en skiet die rook uit die rowers uit as hulle die deure oopmaak. Vir my lyk dit elke keer soos binne inligting.
Hoe weet die transitorowers dat die transitovoertuig op 'n gegewe tyd op 'n spesifieke roete sal wees? 2+2 maak 4: daar is net één antwoord: binne-inligting. Tyd dat die gereg hulle agterstewes in rat kry en hierdie rowers vastrek, of ruik ek 'n rot?